**ΔΕΛΤΙΟ ΤΥΠΟΥ -ΠΡΟΣΚΛΗΣΗ**

**ΕΓΚΑΙΝΙΑ ΕΠΑΝΕΚΘΕΣΗΣ**

 **ΒΥΖΑΝΤΙΝΟΥ ΜΟΥΣΕΙΟΥ ΚΑΣΤΟΡΙΑΣ**

 Η Εφορεία Αρχαιοτήτων Καστοριάς σας προσκαλεί στα **εγκαίνια της Επανέκθεσης του Βυζαντινού** Μουσείου, μετά την πρόσφατη ανακαίνιση και εκσυγχρονισμό του στο πλαίσιο του ΕΣΠΑ 2007-2013, που θα πραγματοποιηθούν παρουσία της ηγεσίας του Υπουργείου Πολιτισμού & Αθλητισμού, το Σάββατο 10/11/2018 και ώρα 12:30 μ.μ. στο χώρο του Μουσείου. Πρόκειται για ένα θεματικό Μουσείο, κυρίως εικόνων, με φορητά έργα θρησκευτικής ζωγραφικής των βυζαντινών και μεταβυζαντινών χρόνων. Η νέα έκθεση αναδεικνύει τη σημασία και ακτινοβολία της βυζαντινής Καστοριάς, προσφέροντας ερεθίσματα στον επισκέπτη για την κατανόηση των συνθηκών που ευνόησαν την ιδιαίτερη καλλιτεχνική άνθηση της περιοχής.

 Τα εγκαίνια θα πλαισιωθούν από επιστημονική ημερίδα με τίτλο: **«Ματιές και προσεγγίσεις στη ζωγραφική της βυζαντινής και μεταβυζαντινής Καστοριάς»** που θα φιλοξενηθεί στο Αρχοντικό Τσιατσιαπά (Λεωφόρος Νίκης 114-116), την **Παρασκευή 9 Νοεμβρίου 2018**, αλλά και από παράλληλες δράσεις, με την ευκαιρία του εορτασμού της Απελευθέρωσης της πόλης από τους Οθωμανούς-Τούρκους στις 11/11/1912.